stanford-oval/wikipedia huggingface dataset:
Maria Partanen

Maria Johanna Tahvanainen, kirjailijanimi Maria Partanen (9. tammikuuta 1930 Sortavala – 12. marraskuuta 2014 Savonlinna) oli suomalainen kirjailija.
Partasen vanhemmat olivat kauppias Toivo Juhana Mauritz Partanen ja Elsa Irene Treuthardt. Hän kävi keskikoulun ja valmistui 1952 nuoriso-ohjaajaksi Suomen kirkon seurakuntaopistosta. Hän asui Iisalmessa, Varkaudessa ja viimeksi Savonlinnassa.
Maria Partanen oli naimisissa vuodesta 1952 lääkäri Seppo Juha Tapani Tahvanaisen kanssa.
Teoksia

Valkeat talot : romaani. WSOY 1961
Kahden aasin kapakka : radiokuunnelma. 1964
Herra Sebastianin linnunlaulu : tv--näytelmä. 1966
Rautapata : tarinoita maailman äärestä : satu ; kuvitus Hannu Lukkarinen. WSOY 1977
Pommerista kotiin. Lauritsa Juhanpojan tarina : historiallisia kertomuksia lapsille ; kuvitus Hannu Lukkarinen. WSOY 1982
Jättiläisen taskussa : satu ; kuvitus Timo Kästämä. WSOY 1988
M/S Superspeed 1

| M/S Superspeed 1 |
| --- | --- |

Tyyppi:  autolautta
Lippuvaltio:  Norja
Kotipaikka:  Kristiansand
IMO-numero:  9374519
MMSI-numero:  259490000
Tunnuskirjaimet:  JWNH
Aiemmat nimet:  2008– Superspeed 1
Omistaja:  Color Line
Aiemmat omistajat:  2008– Color Line
Rakennustelakka:  Aker Finnyardsin Rauman telakka, Suomi
Rakennusnumero:  1359
Tilattu:  15. joulukuuta 2005
Kölinlasku:  28. helmikuuta 2007
Vesillelasku:  1. elokuuta 2007
Luovutettu:  27. helmikuuta 2008
Tekniset tiedot
Pituus:  212,8 m
Leveys:  25,8 m
Syväys:  6,7 m
Bruttovetoisuus (GT):  34 231
Koneisto:  4 × Wärtsilä 9L46 -dieselmoottoria
Koneteho:  38 400 kW
Nopeus:  50 km/h
Nopeus:  27 kn
Hyttejä:  54
Miehistö:  71
Lastikapasiteetti:  2 036 m
Lähteet:  
M/S Superspeed 1 (IMO 9374519) on norjalaisen Color Linen omistama ropax-alus. Alus on rakennettu vuonna 2008 Aker Yardsin Rauman telakalla. Superspeed 1 on rekisteröity Norjan lipun alle ja sen kotisatama on Kristiansand. Aluksen matkustajakapasiteetti on 1 928 ja autokapasiteetti 764.
Superspeed 1:n sisaralus on M/S Superspeed 2.
Taustaa ja rakennustyöt

Vuodesta 1991 saakka Color Line on operoinut erilaisilla aluksilla Norjan ja Tanskan välillä. Vuodesta 1996 eteenpäin reitin alusmäärää lisättiin kesäkauden ajaksi. Keväällä 2004 Color Line alkoi suunnitella kahta uutta ja suurta alusta. Aluksiin päätettiin rakentaa ainoastaan rekkakuskeja varten olevat hytit. 15. joulukuuta 2005 alusten rakennustyöt annettiin Aker Finnyardsin Rauman telakalle Suomeen. Telakka oli aiemmin rakentanut maailman suurimmat autolautat M/S Color Fantasyn ja M/S Color Magicin Color Linelle ja tilaus olikin jatkoa näihin. Alun perin ensimmäinen alus piti luovuttaa joulukuussa 2007 ja toinen huhtikuussa 2008. Rakennustyöt kuitenkin myöhästyivät teknisistä syistä johtuen ja Superspeed 1 luovutettiin vasta 27. helmikuuta 2008.
Muotoilu

Superspeed 1:n ulko-osien ja sisäosien muotoilu on Oslossa pääkonttoriaan pitävän Falkum-Hansen Designin käsialaa. Päämääränä Falkum-Hansen Designilla oli tehdä aluksesta erottuva, uudenaikainen ja kodikas. Aluksen runko on  maalattu perinteisellä tumman sinisellä värillä, kuten Color Linen alukset yleensäkin. Savupiippu sijaitsee suunnilleen keskellä alusta ja sen  muotoilu on samanlainen, kuin Color Festivalissa ja Color Magicissa. Pääasiassa matkustajien tilat aluksella sijaitsevat kansilla 7 ja 8, autokannen ja varastotilojen yläpuolella. Seitsemännellä kannella sijaitsee tax free -kauppa sekä pienempiä kauppoja. Business lounge, baari ja kolme ravintolaa sijaitsevat kahdeksannella kannella. Istumasalonki sijaitsee kannella yhdeksän.
Käyttöhistoria

28. helmikuuta 2007 aluksen köli laskettiin. 1. elokuuta alus laskettiin vesille. 27. helmikuuta 2008 se luovutettiin norjalaisen Color Line -varustamon omistukseen, joka rekisteröi aluksen Norjan lipun alle. Kotisatamaksi tuli Kristiansand. 28. helmikuuta alus lähti telakalta kohti Kristiansandia, jonne se saapui 1. maaliskuuta. 12. maaliskuuta alus kastettiin Kristiansandissa. 13. maaliskuuta alus aloitti liikennöinnin Kristiansandin ja Hirtshalsin välillä.
Aiheesta muualla

Fakta om Fartyg – M/S Superspeed 1 (Arkistoitu – Internet Archive) (ruotsiksi)
Aluksesta Color Linen sivuilla[vanhentunut linkki] (englanniksi)
Megalocaria

| Megalocaria> Tieteellinen luokittelu |
| --- | --- |
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Härömäiset Cucujoidea
Heimo::  Leppäkertut Coccinellidae
Alaheimo::  Coccinellinae
Tribus::  Coccinellini
Suku::  Megalocaria  Crotch, 1871
Synonyymit
 Archaioneda 
Katso myös
   Megalocaria Wikispeciesissä  
Infobox OKNimi-testi OK: 
Megalocaria on leppäkerttujen heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu kolme lajia. Suvun edustajia elää Aasiassa ja Afrikassa. Suomessa suvun edustajia ei ole tavattu.
Sukuun kuuluvia lajeja

Megalocaria dilatata
Megalocaria fijiensis
Megalocaria tricolor
Aiheesta muualla

iNaturalist: Suku Megalocaria
ITIS: Megalocaria (englanniksi)
UniProt: Taxonomy – Megalocaria (englanniksi)
University of Michigan, Animal Diversity Web (ADW): Megalocaria (englanniksi)
National Center for Biotechnology Information (NCBI): Megalocaria, taxonomy (englanniksi)
Maria Ozawa

| Maria Ozawa |
| --- | --- |
 Ozawa vuonna 2007.
Henkilötiedot
Syntynyt: 8. elokuuta 1986 (ikä 38)
Pornonäyttelijä
Taiteilijanimet:  Miyabi
Aktiivisena:  2002–2010
Silmien väri:  ruskea
Hiusten väri:  musta
Mitat:  88-58-86 cm
Pituus:  162 cm
Aiheesta muualla
Kotisivut
IMDb
Maria Ozawa (jap. 小澤 マリア, Ozawa Maria, s. 8. elokuuta 1986 Hokkaidō) on japanilainen näyttelijä ja uransa päättänyt AV-idoli.
Ozawan isä on kanadanranskalainen. Ozawa päätti aikuisviihdeuransa vuonna 2010 ja on työskennellyt kotimaansa lisäksi Filippiineillä, Indonesiassa ja Thaimaassa.
Aiheesta muualla

Kuvia tai muita tiedostoja aiheesta Maria Ozawa Wikimedia Commonsissa
Ozawan blogi (japaniksi)
Maria Ozawa Internet Movie Databasessa. (englanniksi)
M/S Superfast IX

| M/S Superfast IX |
| --- | --- |
 M/S Superfast IX saapumassa Tallinnaan Toukokuussa 2024.
Tyyppi:  Ropax
Nykyinen reitti:  ei liikenteessä
Lippuvaltio:   Viro
Kotipaikka:  Tallinna
IMO-numero:  9211509
MMSI-numero:  276649000
Tunnuskirjaimet:  ESIJ
Aiemmat nimet:  2002–2008: Superfast IX 2008-2024: Atlantic Vision 2024-: Superfast IX
Omistaja:  Baltic SF IX Ltd. (Tallink)
Aiemmat omistajat:  2002–2006: Superfast Ferries
Rakennustelakka:  Howaldtswerke-Deutsche Weft AG, Kiel, Saksa
Rakennusnumero:  359
Vesillelasku:  18. marraskuuta 2000
Luovutettu:  8. tammikuuta 2002
Tekniset tiedot
Kansien määrä:  10
Pituus:  203,3 m
Leveys:  25 m
Syväys:  6,5 m
Bruttovetoisuus (GT):  30 285
Koneisto:  4 × Wärtsilä-Sulzer NSD ZA V40S diesel
Koneteho:  46 000 kW
Nopeus:  53,52 km/h
Nopeus:  28,9 kn
Hyttipaikkoja:  492
Hyttejä:  702
Lastikapasiteetti:  1 920 m
Lähteet:  
M/S Superfast IX (IMO 9211509) on virolaiseen Tallink Gruppin omistama ropax-alus. Alus on rakennettu vuonna 2002 Kielissä, Saksassa. Kuollutta painoa aluksella on 5 525 tonnia, ja jääluokitus on 1A Super, eli alus pystyy useimmissa jääolosuhteissa kulkemaan yksin. Alukseen mahtuu kerrallaan noin 110 henkilöautoa ja noin 110 rekkaa. Superfast IX on liputettu Viroon, ja sen kotisatama on Tallinna.
Superfast IX sisaralukset ovat M/S Superfast VII, M/S Superfast VIII ja M/S Seafrance Molière.
Käyttöhistoria

18. marraskuuta 2000 alus laskettiin vesille, ja 8. tammikuuta 2002 se luovutettiin kreikkalaisen Superfast Ferries -varustamon omistukseen, joka rekisteröi aluksen Kreikan lipun alle. Kotisatamaksi tuli kreikkalainen satamakaupunki Pireus. 10. tammikuuta alus aloitti liikennöinnin reitillä Rostock–Södertälje. 11. tammikuuta ruotsalainen uimari ja olympiamitalisti Therese Alshammar kastoi aluksen Superfast IX:ksi. Liikenne Rostockin ja Södertäljen välillä ei kuitenkaan kannattanut, ja alus siirtyi 17. toukokuuta Rosythin ja Zeebruggen väliseen liikenteeseen. Helmikuussa 2004 Superfast IX meni kunnostettavaksi Fosen Mekaniske Verksteder -nimiselle telakalle Foseniin, Norjaan. 14. maaliskuuta alus palasi liikenteeseen, Hangon ja Rostockin välille. Huhtikuussa alus siirtyi takaisin Rosythin ja Zeebruggen välille. Jälleen marraskuussa 2005 Superfast IX aloitti reitillä Hanko–Rostock.
Käyttöhistoria > Virolaiseen omistukseen

21. maaliskuuta 2006 Tallink Groupiin kuuluva SF IX Ltd. osti aluksen ja rekisteröi sen Viron lipun alle. Kotisatama muuttui Paldiskiksi. Luovutus uusille omistajille tapahtui 12. huhtikuuta. 17. päivä alus aloitti liikennöinnin linjalla: Rostock–Paldiski–Hanko. Kesäkuussa alus kuitenkin palautettiin takaisin Rostock–Hanko -reitille. Joulukuussa Superfast IX oli hetken reitillä Hanko–Rostock / Hanko–Paldiski. 
1. tammikuuta 2007 alus siirtyi reitille Helsingin Länsisatama–Rostock. 11. tammikuuta Superfast IX siirtyi reitille Helsinki–Tallinna / Helsinki–Rostock.
Keväällä 2008 Tallink ilmoitti vuokraavansa Superfast IX:n Marine Atlanticin liikenteeseen Kanadaan viideksi vuodeksi. Kesäkuussa ilmoitettiin aluksen saavan Marine Atlanticin liikenteeseen siirtyessään nimen Atlantic Vision. 31. elokuuta alus oli viimeistä päivää Tallinkin liikenteessä, minkä jälkeen alus meni Luonnonmaan telakalle Naantaliin rakennustöitä varten. Marraskuussa alus sai nimen Atlantic Vision.
Käyttöhistoria > Marine Atlanticin Käytössä

Laiva oli käytössä Marine Atlanticilla vuodesta 2008 vuoteen 2024, kun laivan vuokraussopimus loppui. Laiva Lähti North Sydneyn satamasta kohti Tanskaa 7.4 ja laiva saapui Fayardin Telakalle, jossa sitä on valmisteltiin luovutettavaksi luovutettavaksi Tallink Gruppille. 14.5 laiva luovutettiin takaisin Tallinkille jonka jälkeen laiva lähti päin Tallinnaa, jonne se saapui 16.5. Nimeksi vaihdettiin Superfast IX ja laiva liputettiin Viroon.
Aiheesta muualla

Fakta om Fartyg – M/S Superfast IX (ruotsiksi)
The ferry site – M/F Superfast IX (englanniksi)
(suomeksi)
Marulapuu

| Marulapuu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Sumakkikasvit Anacardiaceae
Suku::  Marulapuut Sclerocarya
Laji::  birrea
Kaksiosainen nimi
 Sclerocarya birrea  (A.Rich) Hochst. 
Katso myös
   Marulapuu Wikispeciesissä   Marulapuu Commonsissa 
Infobox OKNimi-testi OKIUCN-testi OK: 
Marulapuu eli rohtomarulapuu (Sclerocarya birrea) on sumakkikasveihin (Anacardiaceae) kuuluva puu, jota tavataan Afrikassa Saharan eteläpuolella. Se kasvaa yleensä 10–15-metriseksi, joskus jopa 20-metriseksi. Sen runko on harmaa, lehdet harmaanvihreät, sormiliuskaiset. Pallomaiset hedelmät muuttuvat kypsyessään voinkeltaisiksi.
Marulapuu on tärkeä ruokapuu, jonka hedelmissä on runsaasti C-vitamiinia, ja siemenissä proteiinia ja terveellisiä öljyjä.
Aiheesta muualla

Suomen Lajitietokeskus: Rohtomarulapuu – Sclerocarya birrea
Jara, Maria E. Abad & Gericke, Nigel & Welford, Lucy: Tree of Life: The Use of Marula Oil in Southern Africa. The Journal of the American Botanical Council, 2008, nro 79, s. 32–41.  Artikkelin verkkoversio. Viitattu 6.3.2021. (englanniksi)
Hal, Penny Hiwilepo-van: Processing of marula (Sclerocarya birrea subsp. Caffra) fruits: A case study on health-promoting compounds in marula pulp.  (Thesis)  Wageningen, The Netherlands:  Wageningen University, 2013.  ISBN 978-94-6173-742-7.  Teoksen verkkoversio (viitattu 6.3.2021).
Whelan, Corey: What You Need to Know About Marula Oil Healthline.  26.9.2019. Viitattu 6.3.2021. (englanniksi)
Luettelo maailman suurimmista lentoyhtiöistä

Maailman suurimmista lentoyhtiöistä on useampi luettelo, koska on olemassa useita eri tapoja mitata maailman suurin lentoyhtiö.
Suurimmmat lentoyhtiöt

| Sijoitus | Lentoyhtiö | Maa | Tulot> USD miljardeissa | Voitto> USD miljardeissa | Omaisuus> USD miljardeissa | Markkinakapasiteetti> USD miljardeissa | Työntekijöiden määrä |
| --- | --- | --- | --- | --- | --- | --- | --- |
| 1 | Delta Air Lines |  Yhdysvallat | 35,1 | 0,5 | 73,7 | 28 | 83,000 |
| 2 | American Airlines |  Yhdysvallat | 34,8 | –2,4 | 67,4 | 13,1 | 133,700 |
| 3 | United Airlines |  Yhdysvallat | 29 | –2 | 69 | 16,8 | 93,000 |
| 4 | Lufthansa |  Saksa | 19,9 | –2,6 | 49,5 | 9,3 | 107,643 |
| 5 | Air France–KLM |  Ranska/ Alankomaat | 16,9 | –3,9 | 34,9 | 2,9 | 86,138 |
| 6= | Southwest Airlines |  Yhdysvallat | 15,8 | 1 | 38,2 | 27,8 | 66,100 |
| 6= | China Southern Airlines |  Kiina | 15,8 | –1,9 | 50,7 | 9,5 | 100,000 |
| 8 | Turkish Airlines |  Turkki | 10,9 | 0,9 | 26,6 | 3,7 | 37,670 |
| 9 | China Eastern Airlines |  Kiina | 10,4 | –1,9 | 45,3 | 6,3 | 80,000 |
| 10 | International Airlines Group |  Espanja/ Britannia/ Irlanti | 9,9 | –3,5 | 39,1 | 9,5 | 50,222 |
Lähde:
Matkustajamäärän mukaan

| Sijoitus | Lentoyhtiö | Maa | 2020 |
| --- | --- | --- | --- |
| 1 | China Southern Air Holding |  Kiina | 96,9 |
| 2 | American Airlines |  Yhdysvallat | 95,3 |
| 3 | Delta Air Lines Group |  Yhdysvallat | 80,0 |
| 4 | China Eastern Air Holding |  Kiina | 74,5 |
| 5 | Air China |  Kiina | 68,7 |
| 6 | Southwest Airlines |  Yhdysvallat | 67,8 |
| 7 | United Airlines |  Yhdysvallat | 57,8 |
| 8 | Ryanair |  Irlanti | 52,4 |
| 9 | Hainan Airlines |  Kiina | 37 |
| 10 | Lufthansa |  Saksa | 36,4 |
|  | International Airlines Group |  Espanja/ Britannia/ Irlanti | 31,3 |
Perustuu Kansainvälisen ilmakuljetusliiton ja yksittäisten yhdiöiden julkaisemiin lukuihin
Matkustajaliikenteen kilometrimäärän mukaan

| Sijoitus | Lentoyhtiö | 2011 (miljoonaa) | 2010  (miljoonaa) | 2009 (miljoonaa) | 2008 (miljoonaa) | 2007 (miljoonaa) |
| --- | --- | --- | --- | --- | --- | --- |
| 1 |  United Airlines | 291,853 | 292,803 | 161,436 | 204,706 | 197,684 |
| 2 |  Delta Air Lines | 269,724 | 266,990 | 161,904 | 199,895 | 178,952 |
| 3 |  American Airlines | 203,485 | 201,881 | 196,939 | 242,987 | 231,330 |
| 4 |  Emirates | 153,264 | 143,660 | 118,284 | 100,672 | 90,530 |
| 5 |  Lufthansa | 140,972 | 129,671 | 123,083 | 126,267 | 122,672 |
| 6 |  Southwest Airlines | 134,918 | 125,581 | - | - | - |
| 7 |  Air France | 133,035 | 125,173 | 126,415 | 129,433 | 123,458 |
| 8 |  China Southern Airlines | 121,944 | 110,545 | - | - | - |
| 9 |  British Airways | 116,864 | 105,554 | 111,995 | 114,608 | 113,275 |
Perustuu Kansainvälisen ilmankuljetusliiton ja yksittäisten yhdiöiden julkaisemiin lukuihin
Kuljetetun rahdin mukaan

| Sijoitus | Lentoyhtiö | 2010 (miljoonaa) | 2009 (miljoonaa) |
| --- | --- | --- | --- |
| 1 |  FedEx Express | 15,743 | 15,939 |
| 2 |  UPS Airlines | 10,194 | 10,566 |
| 3 |  Cathay Pacific | 9,587 | 9,109 |
| 4 |  Korean Air | 9,542 | 8,974 |
| 5 |  Emirates | 7,913 | 8,132 |
| 6 |  Lufthansa | 7,423 | 7,674 |
| 7 |  Singapore Airlines Cargo | 7,001 | 7,118 |
| 8 |  China Airlines | 6,410 | 5,411 |
| 9 |  Cargolux | 5,166 | - |
| 10 |  EVA Air | 4,901 | - |
Laivaston koon mukaan > Matkustajalentoyhtiöt

| Sijoitus | Lentoyhtiö | Laivaston koko |  |
| --- | --- | --- | --- |
| 1 |  Delta Air Lines | 722 |  |
| 2 |  Southwest Airlines | 706 |  |
| 3 |  United Airlines | 701 |  |
| 4 | Lufthansa Group | 696 |  |
| 5 |  American Airlines | 617 |  |
| 6 |  Air France-KLM | 586 |  |
| 7 |  China Southern Airlines | 420 |  |
| 8 |  International Airlines Group | 398 |  |
| 9 |  Air Canada | 362 |  |
| 10 |  US Airways | 338 |  |
Laivaston koon mukaan > Rahtilentoyhtiöt

| Sijoitus | Lentoyhtiö | Laivaston koko |
| --- | --- | --- |
| 1 |  FedEx Express | 688 |
| 2 |  UPS Airlines | 229 |
| 3 |  DHL Aviation | 75 |
| 4 |  TNT Airways | 50 |
| 5 |  Korean Air Cargo | 24 |
| 6 |  Cathay Pacific Cargo | 24 |
| 7 |  China Airlines Cargo | 19 |
| 8 |  Lufthansa Cargo | 18 |
| 9 |  EVA Air Cargo | 18 |
| 10 |  Cargolux | 16 |
American Airlinesin MD-80
FedExin Boeing 727
Deltan lentokoneita New York-JFK:lla
Michael T. Ross

Michael T. Ross on yhdysvaltalainen kosketinsoittaja, joka on soittanut useissa rockyhtyeissä kuten Hardlinessa ja Lita Fordissa.
Vuonna 2002 hän liittyi rockyhtye Hardlineen ja he julkaisivat albumin II, sekä live-DVD ja -CD Live At The Gods Festival 2002. 2003 hän liittyi Angel-yhtyeeseen ja he esiintyivät ympäri Eurooppaa ja Yhdysvaltoja suurilla festivaaleilla kuten Bang Your Head Festival Saksassa ja Z7 Sveitsissä.
Ross on esiintynyt Accomplice-yhtyeen kanssa 2000-luvun alusta ja hän soitti vuonna 2006 julkaistun She's on Fire -albumilla yhdessä Hardlinen laulaja Johnny Gioelin kanssa.
Vuonna 2007 hän soitti koskettimia muun muassa, XYZ:n Here and Gone ja Lizzy Bordenin Appointment with Death albumeilla. 2008 Ross liittyi Lita Fordiin ja he tekivät kiertueen ja levyn.
Aiheesta muualla

Michael T. Rossin MySpace-sivusto
Marquesasinmonarkki

| Marquesasinmonarkki> Uhanalaisuusluokitus |
| --- | --- |
 Erittäin uhanalainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Monarkit Monarchidae
Suku::  Mustamonarkit Pomarea
Laji::  mendozae
Kaksiosainen nimi
 Pomarea mendozae  (Hartlaub, 1854) 
Katso myös
   Marquesasinmonarkki Wikispeciesissä  
Infobox OKNimi-testi OKIUCN-testi OK: 
Marquesasinmonarkki (Pomarea mendozae) eli aiemmalta nimeltään marquesasinvuorimonarkki on monarkkien heimoon kuuluva varpuslintu.
Levinneisyys

Marquesasinmonarkkia tavataan nykyisin vain Marquesassaariin kuuluvalla Moho Tanin saarella. Aiemmin sitä tavattiin myös samaan saariryhmään kuuluvilla Hiva Oan ja Tahuatan saarilla. Sen elinympäristöä ovat vuoristometsät. Laji on luokiteltu erittäin uhanalaiseksi, koska sitä tavataan vain yhdellä hyvin pienellä saarella ja sen populaatio on hyvin pieni, mutta toisaalta vakaa. Lajia uhkaavat kissat ja lampaiden aiheuttamat elinympäristömuutokset.
Maroúsin metroasema

| Maroúsi> Μαρούσι |
| --- | --- |
 Maroúsin metroasemaa.
 Ateenan metro 
Perustiedot
Metrolinjat:   Linja 1
Sijainti:  38°3′22″N, 23°48′18″E
Paikkakunta:  Maroúsi, Pohjois-Ateena, Attika, Kreikka
Avattu:  1.9.1957
Maroúsi (kreik. Μαρούσι eli Σταθμός Μαρούσι, Stathmós Maroúsi) on Ateenan metron asema Linjalla 1 (vihreä). Se sijaitsee Maroúsin kaupungissa Suur-Ateenan pohjoisosassa.
Metroasema avattiin 1. syyskuuta 1957. Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Seuraava asema lounaaseen on Neratziótissa ja pohjoiseen KAT. Maroúsi on mahdollisesti myös tulevan Linjan 4 asema sen myöhemmissä vaiheissa.
Aiheesta muualla

Kuvia tai muita tiedostoja aiheesta Maroúsin metroasema Wikimedia Commonsissa
Ateenan metro
| --- | --- |
Linja 1:   Pireus  Fáliro  Moscháto  Kallithéa  Távros - Elefthérios Venizélos  Petrálona  Thiseío  Monastiráki  Omónoia  Viktória  Attikí  Ágios Nikólaos  Káto Patísia  Ágios Elefthérios  Áno Patísia  Perissós  Pefkákia  Néa Ionía  Irákleio  Eiríni  Neratziótissa  Maroúsi  KAT  Kifisiá 
Linja 2:   Anthoúpoli  Peristéri  Ágios Antónios  Sepólia  Attikí  Stathmós Larísis  Metaxourgeío  Omónoia  Panepistímio  Sýntagma  Akrópoli  Syngroú-Fix  Néos Kósmos  Ágios Ioánnis  Dáfni  Ágios Dimítrios - Aléxandros Panagoúlis  Ilioúpoli - Grigóris Lamprákis  Álimos  Argyroúpoli  Ellinikó 
Linja 3:   Dimotikó Théatro  Pireus  Maniátika  Níkaia  Korydallós  Agía Varvára  Agía Marína  Aigáleo  Elaiónas  Kerameikós  Monastiráki  Sýntagma  Evangelismós  Mégaro Mousikís  Ampelókipoi  Panórmou  Katecháki  Ethnikí Ámyna  Cholargós  Nomismatokopeío  Agía Paraskeví  Chalándri  Doukíssis Plakentías  Pallíni  Paianía-Kántza  Koropí  Aerodrómio 
Linja 4:   Álsos Veḯkou  Galátsi  Elikónos  Kypséli  Dikastíria  Alexándras  Exárcheia  Akadimía  Kolonáki  Evangelismós  Kaisarianí  Panepistimioúpoli  Ilísia  Zográfou  Goudí
Marco Delvecchio

| 0 | 1 | 2 |
| --- | --- | --- |

Henkilötiedot
Syntymäaika: 7. huhtikuuta 1973 (ikä 51)
Syntymäpaikka: Milano, Lombardia, Italia
Pelipaikka: hyökkääjä
Pituus: 186 cm
Seurat
| Vuodet | Seura | O (M) |
| 1991–1992 1992–1993 1993–1994 1994–1995 1995–2005 2005 2005–2006 2006–2007 2008–2009 | Inter Venezia Udinese Inter Roma Brescia Parma Ascoli Pescatori Ostia | 4 (0) 20 (3) 7 (0) 33 (5) 269 (77) 5 (0) 8 (1) 10 (2) 39 (34) |
Maajoukkue
| 1999–2003 |  Italia | 22 (4) |
 Seurajoukkueuran tilastot kattavat vain kansalliset sarjat.
Marco Delvecchio ([ˈmarko delˈvɛkkjo]; s. 7. huhtikuuta 1973, Milano, Lombardia, Italia) on italialainen entinen jalkapalloilija. Hänen sukunimestään toisinaan julkisuudessa käytetty kirjoitusasu Del Vecchio on virheellinen. 186 senttimetriä pitkän Delvecchion pelipaikka oli hyökkääjä.
Seurajoukkueura

Ascolin lisäksi Delvecchio on edustanut lukuisia muitakin seuroja: Interiä, Veneziaa, Udinesea, Romaa, Bresciaa ja Parmaa. Näistä kaikki Veneziaa lukuun ottamatta pelasivat pääsarjatasolla. Parhaiten hänet muistetaan AS Romasta, jossa hän pelasi suurimman osan urastaan. Myös Delvecchion uran huippuvuodet ajoittuvat nimenomaan Roman-aikoihin: pääkaupungissa hän voitti vuonna 2001 Italian mestaruuden ja Italian supercupin. Hän pelasi seuran paidassa 269 liigaottelua ja teki niissä 77 maalia. Italian ulkopuolisia seuroja Delvecchio ei koskaan edustanut.
Parmasta Delvecchio siirtyi Ascoliin vuonna 2006, jossa maalinteko oli hukassa hänen onnistuttuaan tekemään 10 ottelussa kaksi maalia. Ascoli päätti purkaa hyökkääjän sopimuksen, minkä jälkeen Delvecchio oli lähes vuoden ilman seuraa. 31. heinäkuuta 2008 hän löysi itselleen uuden seuran Italian kuudenneksi korkeimmalla sarjatasolla Eccellenzassa pelaavasta Pescatori Ostiasta.
Maajoukkueura

Helmikuussa 1999 Norjaa vastaan maajoukkuedebyyttinsä tehnyt Delvecchio pelasi vuosina 1999-2003 19 ottelua Italian A-maajoukkueessa. Hän teki otteluissa kolme maalia, joista yhden 2000 EM-kisojen finaalissa Ranskaa vastaan. Italia hävisi kuitenkin ottelun jatkoajalla 2-1 David Trezeguet’n kultaisella maalilla. Delvecchio edusti Italiaa myös 2002 MM-kisoissa.
Saavutukset

Serie A:n voitto (Italian mestaruus): 2001
Italian supercupin voitto: 2001
EM-hopea 2000
Mary Ann Nichols

Mary Ann Nichols.
Mary Ann "Polly" Nichols, o.s. Walker (26. elokuuta 1845 – 31. elokuuta 1888) oli sarjamurhaaja Viiltäjä-Jackin ensimmäinen uhri.
Nichols syntyi Britanniassa ja meni 16. tammikuuta 1864 naimisiin William Nicholsin kanssa. Pari sai viisi lasta, mutta liitto päättyi avioeroon vuonna 1880.
Nichols oli isänsä ja muiden hänet tunteneiden henkilöiden mukaan alkoholiongelmainen. Hän ajautui köyhyyteen ja elokuun viimeisenä aamuna 1888 hänet löydettiin surmattuna. Nicholsia on murhan jälkeen yleisesti pidetty prostituoituna, mutta kirjailija-historioitsija Hallie Rubenholdin mukaan mikään tosiasia ei tue väitettä.
Nichols haudattiin 6. syyskuuta 1888. "Viiltäjä-Jackina" tunnetun murhaajan henkilöllisyys ei koskaan selvinnyt.
Mary Ann’s Place

| ”Mary Ann’s Place” Volbeat |
| --- | --- | --- |

Singlen tiedot
 Albumilta: Guitar Gangsters & Cadillac Blood
 Julkaistu: 2008
 Formaatti: digitaalinen lataus, suoratoisto
 Tekijä(t): Michael Poulsen
 Tuottaja(t): Jacob Hansen
 Tyylilaji: hard rock heavy metal
 Kesto: 03.41
 Levy-yhtiö: Mascot
Volbeatin muut singlet
| ”Maybellene i Hofteholder”  | ”Mary Ann’s Place”  | ”We”  |
Mary Ann’s Place on tanskalaisen heavy metal -yhtye Volbeatin kappale, joka julkaistiin toisena singlenä yhtyeen kolmannelta studioalbumilta Guitar Gangsters & Cadillac Blood. Kappaleen sanoitti yhtyeen laulaja Michael Poulsen ja sen tuotti Jacob Hansen. Kappaleella vierailee tanskalainen laulaja Pernille Rosendahl.
Kappale nauhoitettiin keväällä 2008 Hansen Studiossa Tanskassa, Riben kaupungissa.